Document privind procesul de consultare a pieței cu operatorii economici interesați de prestarea de servicii de migrare în cloud care vor fi achiziționate pentru Cloud-ul Guvernamental al României

Servicii de migrare a aplicațiilor în cloud (IaaS/PaaS) pentru Cloud-ul Guvernamental al României

# Informații generale despre Autoritatea contractantă

|  |  |
| --- | --- |
| **Nume** | Autoritatea pentru Digitalizarea României (ADR) |
| **Tip**  | Structură cu personalitate juridică în subordinea Ministerului Cercetării, Inovării și Digitalizării din România  |
| **Activitate**  | Realizarea strategiilor și politicilor publice în domeniul transformării digitale și societății informaționale și coordonarea implementării acestora |
| **Adresă** | Bd. Libertății nr. 14, cod poștal 050706, sector 5, București, România |
| **URL** | https://www.adr.gov.ro/ |
| **Persoană de contact**  | Cristina Marincea |
| **E-mail:** | achizitii@adr.gov.ro |
| **Telefon:** | +40374411104 |
| **Fax:** | +40213052899 |

# Contextul consultării publice a pieței

Planul Național de Redresare și Reziliență al României (PNRR) sprijină tranziția digitală cu investiții și reforme pentru digitalizarea administrației publice în domenii cruciale precum justiție, ocuparea forței de muncă și protecția socială, mediu, gestionarea serviciilor publice și dezvoltarea competențelor funcționarilor publici, achizițiile publice, securitatea cibernetică, taxarea și impozitarea, construind totodată o infrastructură sigură de **Cloud Guvernamental** și sprijinind implementarea identității electronice (eID).

Infrastructura de Cloud Guvernamental este cea **mai semnificativă investiție digitală din România**, menită să îmbunătățească dezvoltarea și prestarea de **servicii publice digitale cetățenilor și companiilor** și săîmbunătățească semnificativ **interconectarea** dintre instituțiile publice din România. Mai multe informații despre Cloud-ul Guvernamental se regăsesc la linkul oficial <https://www.adr.gov.ro/cloud/>.

În cadrul investițiilor privind Cloud-ul Guvernamental, **jaloanele 156 și 157** din Investiția 2 „Investiții pentru dezvoltarea/migrarea în cloud” conform Componentei 7 a PNRR definesc obligații specifice pentru autoritățile române în ceea ce privește migrarea diverselor aplicații și sisteme informatice în cloud (a se vedea mai jos):

|  |
| --- |
| Migrarea aplicațiilor de servicii digitale guvernamentale către soluții de tip infrastructură ca serviciu – IaaS/platformă ca serviciu – PaaS – în două valuri: (1) până în trimestrul 2, 2025 – cel puțin 5 aplicații și sisteme informatice, (2) până în trimestrul 2, 2026 – alte aplicații și sisteme informatice până la ținta totală de minimum 30 de aplicații și sisteme informatice migrate. |

În cadrul structurii de guvernanță pentru implementarea Cloud-ului Guvernamental, **Autoritatea pentru Digitalizarea României este responsabilă de asigurarea migrării diverselor aplicații și sisteme informatice**, conform jaloanelor indicate mai susși primește în acest sens **asistență tehnică / consultanță din partea Băncii Mondiale și a Băncii Europene de Investiții.** Asistența tehnică / consultanța vizează și pregătirea viitoarelor proceduri de atribuire pentru contractele de migrare vizate.

ADR se organizează și funcționează în baza Hotărârii Guvernului nr. 89/2020, cu modificările și completările ulterioare.

# Adresa de internet unde sunt publicate informații cu privire la procesul de consultare a pieței

Informațiile privind procesul de consultare a pieței sunt publicate pe platforma oficială pentru achiziții publice din România ([www.e-licitație.ro](http://www.e-licitație.ro) SEAP), precum și în Suplimentul la Jurnalul Oficial al Uniunii Europene disponibil pe Tenders Electronic Daily. Suplimentar, sunt publicate și pe site-ul ADR în secțiunea <https://www.adr.gov.ro/anunturi/>.

**Acest anunț va fi utilizat exclusiv pentru a asigura publicitatea pentru consultarea publică a pieței (doar în scop informativ).** Acesta nu constituie un anunț de intenție prin care Autoritatea Contractantă își face cunoscute intențiile cu privire la achizițiile planificate în sensul articolului 143 din Legea (română) nr. 98/2016 privind achizițiile publice, cu modificările și completările ulterioare.

# Descrierea necesității Autorității contractante

După cum s-a indicat deja, în cadrul PNRR, Autoritatea pentru Digitalizarea României are sarcina de a migra **cel puțin 30 de aplicații și sisteme informatice** în Cloud-ul Guvernamental care aparțin diferitelor instituții și autorități publice române. ADR va asigura implementarea procesului de migrare, beneficiind de un buget total de **aproximativ 180 MIL EUR** prin PNRR dedicat acestei investiții.

Lista aplicațiilor și sistemelor informatice care deservesc prestarea de servicii publice, selectate și prioritizate în vederea migrării în Cloud-ul Guvernamental în cadrul Investiției 2, PNRR, este în curs de definitivare.

ADR intenționează să cerceteze capacitățile pieței de a răspunde necesităților privind implementarea proiectului menționat mai sus, cu scopul **de a îmbunătăți planificarea și configurarea viitoarele proceduri de achiziții publice** (inclusiv estimarea costurilor asociate) prin intermediul cărora va contracta servicii de migrare în cloud.

ADR are în vedere trei strategii pentru migrarea aplicațiilor în cloud (IaaS/PaaS): regăzduirea (en. ***rehost/lift and shift***), reorganizarea (revizuirea) platformei (en. ***re-platform/revise***) și reproiectarea (en. ***rearchitect***).

Modificările aplicațiilor/sistemelor informatice ce se vor realiza din perspectiva migrării vor trata obligatoriu și aspecte privind **securitatea cibernetică**, **interoperabilitatea și accesibilitatea web**.

ADR preconizează că va lansa **mai multe proceduri de achiziții publice în cursul anului 2024** pentru a achiziționa servicii de migrare în cloud și are în vedere posibilitatea **de grupare/agregare a mai multor aplicații și sisteme informatice** în contracte distincte de achiziții publice.

# Prezentarea procesului de consultare a pieței

Procesul de consultare a pieței este alcătuit din 4 faze principale:

1. ADR va organiza **2 sesiuni de informare** a pieței în cadrul cărora va prezenta mai multe informații privind procesul de migrare a aplicațiilor și sistemelor informatice în Cloud-ul Guvernamental.
2. **Operatorii economici completează chestionarul** inclus în acest document și îl transmit completat către ADR.
3. După analiza chestionarelor primite, **ADR poate alege să organizeze ședințe de consultare bilaterală** (întâlniri individuale) cu operatori economici participanți la procesul de consultare a pieței.
4. ADR va centraliza constatările în cadrul unui **raport de consultare a pieței**.

## Sesiunile de informare

ADR va organiza 2 sesiuni de informare a pieței în cadrul cărora va prezenta mai multe informații privind procesul de migrare a aplicațiilor/sistemelor informatice în Cloud-ul Guvernamental. Sesiunea în limba română va avea loc în data de **25 ianuarie 2024**, între orele 13:00 -15:00 (ora României) iar sesiunea în limba engleză va avea loc în data de **26 ianuarie 2024,** între orele 11:30 – 13:30 (ora României). Astfel, sesiunile vor avea același conținut, **operatorii economici fiind invitați să opteze pentru una dintre sesiuni în funcție de preferința pentru limba de lucru**.

În cazul în care organizația dumneavoastră este interesată să participe, vă rugăm să indicați sesiunea preferată prin intermediul unui e-mail trimis către ADR, alături de detalii privind participanții (nume, adresă de email, număr de telefon, funcție în organizație) **până cel mai târziu la data de 23 ianuarie 2024 ora 12:00 (ora României)**. ADR va trimite invitațiile la întâlnirea online ulterior acestui termen.

## Completarea chestionarului

Operatorii economici interesați sunt invitați să răspundă la această consultare a pieței **completând chestionarul inclus în acest document.**

Răspunsurile pot fi consemnate direct în documentul editabil al chestionarului disponibil în SEAP și pe site-ul ADR în secțiunea disponibilă la adresa: <https://www.adr.gov.ro/>, în secțiunea „Noutăți” și vor fi trimise în format Word la adresa achizitii@adr.gov.ro **până cel mai târziu la data de 4 februarie 2024, ora 23:59 (ora României).**

Pentru claritate, precizăm că **operatorii economici care vor transmite chestionarul completat nu au și obligația participării la sesiunile de informare descrise mai sus**.

Răspunsurile la chestionar pot fi transmise atât în limba română, cât și în limba engleză (ambele versiuni ale chestionarului sunt disponibile mai jos).

## Ședințe de consultare bilaterală (întâlniri individuale)

Ședințele de consultare bilaterală (întâlnirile individuale) se vor organiza în limba română/engleză, fie la solicitarea participanților la consultare interesați, fie la inițiativa ADR pentru **clarificarea informațiilor transmise prin chestionarele completate de participanții la consultare.**

Fiecare întâlnire de consultare bilaterală (întâlnire individuală) va avea o **durată estimată de 60 de minute**.

Perioada estimată de desfășurare a întâlnirilor individuale este **26 februarie - 8 martie, între orele 09:00 și 17:00 (ora României).** Operatorii economici care sunt dispuși să participe la ședințele de consultare bilaterală (întâlniri individuale) trebuie să mențină o disponibilitate de timp pentru respectivele întâlniri.

**Participarea la întâlnirile de consultare bilaterală** (întâlniri individuale) **este condiționată de transmiterea chestionarului completat în timp util.**

Întâlnirile vor avea loc prin **conferințe online** și **pot fi înregistrate** pentru a susține documentarea pentru raportul de consultare publică. Acceptarea unei invitații la întâlnirea de consultare bilaterală implică, totodată, acceptarea acestei posibilități de către operatorii economici invitați.

În urma fiecărei întâlniri se vor întocmi rezumate (redând aspectele cheie comunicate) care se vor transmite participanților în vederea agreării. În termen de două zile lucrătoare participanții vor transmite către ADR răspunsul lor asupra rezumatului întâlnirii. În absența unui răspuns din partea participanților în termenul stabilit, rezumatele vor fi considerate confirmate.

## Raportul de consultare a pieței

Procesul de consultare a pieței va fi finalizat prin publicarea unui **Raport de consultare a pieței** de către ADR în platforma achizițiilor publice din România SEAP, în *secțiunea Consultarea pieței* și pe site-ul ADR în secțiunea în secțiunea „Noutăți” și va fi disponibil pentru toți participanții sau persoanele interesate.

Raportul de consultare a pieței se va publica cel mai târziu înainte de lansarea procedurilor de atribuire care fac obiectul acestui proces de consultare.

## Confidențialitate

ADR va desfășura consultarea pieței utilizând informațiile obținute din chestionarele completate de participanți și din întâlnirile de consultare bilaterală (întâlniri individuale). Precizăm că informațiile menționate anterior nu pot avea caracter confidențial.

De asemenea, orice sugestii/recomandări cu impact asupra documentației de achiziție nu pot fi declarate confidențiale de către participanții la consultarea de piață.

Dacă este cazul, participanții la întâlnirile bilaterale pot solicita motivat protecția oricăror date cu caracter personal, secrete tehnice sau comerciale sau date protejate de un drept de proprietate intelectuală.

## Referințe privind măsurile luate împotriva denaturării concurenței și/sau încălcării principiilor de nediscriminare și transparență, atât în cadrul consultării pieței, cât și în cadrul procedurilor de atribuire asociate

Autoritatea contractantă va menține trasabilitatea evenimentelor și va documenta toate întâlnirile de consultare pentru a demonstra aplicarea principiilor achizițiilor publice, ținând evidența întâlnirilor și a temelor discutate. Fiecare întâlnire va fi documentată prin redactarea rezumatelor întâlnirii.

Informațiile pe care respondenții/ organizațiile le-au comunicat în cadrul întâlnirilor de consultare nu le vor aduce niciun fel de avantaje sau dezavantaje în vederea procedurii/procedurilor de atribuire asociate cu această consultare a pieței. Răspunsurile sau participarea operatorilor economici la această consultare a pieței nu vor constitui în niciun caz motive de excludere din viitoarea procedură de atribuire / viitoarele proceduri de atribuire.

**Această consultare a pieței nu are scopul de a selecta un anumit ofertant pentru procedura/ procedurile de atribuire viitoare.** Această consultare a pieței nu înlocuiește procesul de selecție. Respondenții/ participanții nu vor transmite solicitări de participare sau oferte ca răspuns la această consultare publică a pieței.

Participarea la această consultare de piață este pur voluntară. Autoritatea contractantă nu va acorda compensații financiare participanților la consultarea de piață și nici nu va rambursa costurile suportate ca urmare a participării la consultarea de piață.

**Informațiile primite de către Autoritatea contractantă în timpul consultărilor pieței pot fi utilizate în planificarea și desfășurarea procedurii/ procedurilor de achiziție viitoare, la discreția ADR,** în conformitate cu prevederile legislației române privind achizițiile publice.

Nicio informație cuprinsă în acest document, în documentele publicate în SEAP sau prin orice alte mijloace în legătură cu acest proces de consultare publică sau orice comunicare între Autoritatea Contractantă și orice persoană/ organizație în legătură cu această consultare a pieței nu poate fi invocată în cadrul unui contract, acord sau sub orice altă formă asemănătoare.

## Chestionar

## Secțiunea 1: Profilul organizației

Vă rugăm să furnizați informații despre organizația dvs.

1. **Vă rugăm să indicați datele de identificare ale organizației dvs.
[Vă rugăm să furnizați numele organizației, datele de identificare, site-ul web, adresa de contact și informațiile de contact (numărul de telefon și adresa de e-mail) pentru persoana responsabilă din partea organizației dvs. pentru participarea la această consultare a pieței]**
2. **Când a fost înființată organizația dvs.?**

[Vă rugăm să introduceți anul – 4 cifre]

1. **Câți angajați are organizația dvs.? (numărul aproximativ de angajați în ultimul exercițiu financiar închis)**

[Vă rugăm să marcați intervalul relevant cu galben]

| **Tip de experiență a angajaților** | **Nr. total** | **... din care în UE**  | **... din care în România** |
| --- | --- | --- | --- |
| Experiență în migrarea în cloud a aplicațiilor / sistemelor informatice în IaaS | <25<50<100<500<1.000<10.000 10.000+ | <25<50<100<500<1.000<10.000 10.000+ | <25<50<100<500<1.000<10.000 10.000+ |
| Experiență în migrarea în cloud a aplicațiilor / sistemelor informatice în PaaS | <25<50<100<500<1.000<10.000 10.000+ | <25<50<100<500<1.000<10.000 10.000+ | <25<50<100<500<1.000<10.000 10.000+ |
| Experiență în dezvoltarea și întreținerea aplicațiilor *cloud ready și/sau cloud native* | <25<50<100<500<1.000<10.000 10.000+ | <25<50<100<500<1.000<10.000 10.000+ | <25<50<100<500<1.000<10.000 10.000+ |
| Experiență în dezvoltarea și întreținerea aplicațiilor web | <25<50<100<500<1.000<10.000 10.000+ | <25<50<100<500<1.000<10.000 10.000+ | <25<50<100<500<1.000<10.000 10.000+ |
| Experiență în operarea infrastructurilor informatice în medii cloud computing | <25<50<100<500<1.000<10.000 10.000+ | <25<50<100<500<1.000<10.000 10.000+ | <25<50<100<500<1.000<10.000 10.000+ |
| Experiență în operarea infrastructurii cloud | <25<50<100<500<1.000<10.000 10.000+ | <25<50<100<500<1.000<10.000 10.000+ | <25<50<100<500<1.000<10.000 10.000+ |

1. **Care a fost cifra dvs. de afaceri totală în ultimul exercițiu financiar închis?
Vă rugăm să indicați în tabelul de mai jos anul ultimului dvs. exercițiu financiar închis. Vă rugăm să menționați anul la care vă referiți, cifra de afaceri globală consolidată, cifra de afaceri în Europa și cifra de afaceri în România ca procente aproximative.**

| **Anul** | **Cifra de afaceri în Euro (globală)** | **Cifra de afaceri în Euro (Europa)** | **Cifra de afaceri în Euro (România)** |
| --- | --- | --- | --- |
| 20.... |  € … | ... % din cifra de afaceri globală | ... % din cifra de afaceri globală |

1. **Câte contracte/proiecte care au avut ca obiect migrarea de aplicații/sisteme informatice în cloud (IaaS/PaaS) ați implementat în ultimii cinci ani și care a fost bugetul total aproximativ al acestor contracte/proiecte?**

[Numărul de contracte/proiecte total și suma totală în euro], din care

[Numărul de contracte/proiecte pentru instituții publice și suma aferentă în euro]

1. **Câte contracte/proiecte care au avut ca obiect migrarea de aplicații/sisteme informatice în cloud (IaaS/PaaS) ați implementat în România în ultimii cinci ani și care a fost bugetul aproximativ al acestor contracte/proiecte?**

[Numărul de contracte/proiecte și suma totală în euro]

## Secțiunea 2: Piața și operațiunile

Vă rugăm să ne vorbiți despre piața pe care vă desfășurați activitatea în ceea ce privește migrarea aplicațiilor către servicii cloud (IaaS/PaaS).

1. **Ce tip de migrare a aplicațiilor către servicii cloud (IaaS/PaaS), dacă este cazul, externalizați/ subcontractați către parteneri sau prestatori terți? Vă rugăm să explicați de ce externalizați/ subcontractați aceste servicii.**[Text liber – limită de 500 de caractere]
2. **Autoritatea contractantă ia în considerare selectarea unuia sau mai multor parteneri pentru prestarea de servicii de migrare a ~30 de aplicații în Cloud-ul Guvernamental (IaaS/PaaS). Ce anume v-ar descuraja să participați la această procedură/ aceste proceduri de atribuire?**

[Text liber – limită de 500 de caractere]

1. **În cazul în care Autoritatea Contractantă decide să grupeze aplicațiile în loturi sau proceduri de atribuire diferite, ce criteriu/criterii de grupare ați sugera să fie utilizate?**

[Text liber – limită de 1000 de caractere]

1. **De ce informații ați avea nevoie pentru fiecare dintre cele ~30 de aplicații vizate pentru a transmite o ofertă tehnico-financiară de calitate?**

[Text liber – limită de 500 de caractere]

1. **În opinia dvs., care sunt principalele riscuri și principalii factori critici de succes în executarea/ gestionarea migrării aplicațiilor în Cloud-ul Guvernamental (IaaS/PaaS)?**

[Text liber – limită de 1000 de caractere]

1. **Aveți alte informații pe care doriți să le comunicați despre piață și despre operațiunile dvs. cu privire la serviciile de migrare în cloud?**

[Text liber – limită de 500 de caractere]

## Secțiunea 3: Bugetare

Vă rugăm să prezentați experiențe și opinii privind bugetarea pentru migrarea aplicațiilor către servicii cloud (IaaS/PaaS).

1. **Care sunt principalele componente de cost și care ar fi ponderea relativă a acestora pentru migrarea aplicațiilor în cloud (IaaS/PaaS), din experiența dvs.? Acolo unde este cazul, vă rugăm să specificați acest aspect pentru fiecare dintre strategiile de migrare luate în considerare de către ADR și descrise mai sus.**

[Text liber – limită de 500 de caractere]

1. **Care ar fi un mecanism adecvat de ajustare a prețului contractului pentru migrarea aplicațiilor în cloud (IaaS/PaaS), din experiența dvs.?**

[Text liber – limită de 500 de caractere]

1. **Care ar fi factorii care v-ar cauza costuri neprevăzute la migrarea aplicațiilor în Cloud-ul Guvernamental și care ar fi cea mai bună modalitate pentru ca ADR să prevină acele costuri neașteptate?**

[Text liber – limită de 500 de caractere]

1. **Aveți alte informații pe care doriți să le comunicați cu privire la prețuri pentru a ajuta ADR să bugeteze în mod corespunzător contractul/ contractele de migrare în cloud (ex: tarif unitar zi/om per expert etc.)?**

[Text liber – limită de 500 de caractere]

## Secțiunea 4: Aria de cuprindere a contractului cu ADR

1. **Cât de atractiv este pentru organizația dvs. obiectul anunțului de consultare publică?**

[0 - Deloc atractivă; 10 - Foarte atractivă]

1. **Pentru întrebarea precedentă, vă rugăm să indicați criteriile principale pe care se bazează evaluarea dvs.:**

[Text liber – limită de 500 de caractere]

1. **Cum poate ADR să crească atractivitatea procedurilor de atribuire vizate pentru organizația dvs.?**

[Text liber – limită de 500 de caractere]

1. **Din experiența dvs., care ar fi durata tipică de migrare pentru fiecare dintre cele trei strategii de migrare a aplicațiilor? Vă rugăm să transmiteți informații separat pentru (i) Regăzduire (en. Rehosting), (ii) Reorganizarea (revizuirea) platformei (en. Re-platform) și (iii) Reproiectare (en. Rearchitect) în experiența dvs.**

[Text liber – limită de 1000 de caractere]

1. **Vă rugăm să explicați principalele tipuri de expertiză și competență pe care le folosiți de obicei în cadrul serviciilor de migrare în cloud. Vă rugăm să detaliați pentru (i) Regăzduire (Rehost), (ii) Reorganizarea (revizuirea) platformei (Re-platform) și (iii) Reproiectare (Rearchitect).**

[Text liber – limită de 1000 de caractere]

1. **Ați lua în considerare trimiterea ofertei dvs. dacă ADR decide să lanseze o procedură de atribuire pentru servicii de migrare în cloud?**

[Da/Nu]

1. **Aveți alte informații pe care ați dori să le prezentați cu privire la obiectul serviciilor de migrare, pe care să le ia în considerare ADR?**

[Text liber – limită de 500 de caractere]

## Secțiunea 5: Participarea la întâlnirile de consultare

1. **Vă rugăm să indicați dacă organizația dvs. ar dori să participe și la o întâlnire de consultare bilaterală cu ADR (online).**

[Da/Nu]

1. **Dacă ați răspuns afirmativ la întrebarea anterioară, vă rugăm să indicați preferințele de limbă pentru întâlnirea de consultare** alegând unul dintre răspunsurile de mai jos**:**
[Vă rugăm să marcați răspunsul relevant cu galben]
* Pot asigura participarea personalului relevant la întâlnirea de consultare în limba română
* Pot asigura participarea personalului relevant la întâlnirea de consultare în limba engleză
* Nu am o preferință pentru limba de lucru